**Ministru kabineta noteikumu „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz:1) likuma „Par valsts sociālo apdrošināšanu” (turpmāk – likums) 14.panta otrās, piektās un sestās daļas deleģējumu:- pašnodarbinātā valsts sociālās apdrošināšanas obligāto iemaksu objekta minimālo apmēru un tā noteikšanas kārtību nosaka Ministru kabinets (14.panta otrā daļa);- obligāto iemaksu objekta maksimālo apmēru un tā noteikšanas kārtību nosaka Ministru kabinets (14.panta piektā daļa);- brīvprātīgo apdrošināšanas iemaksu objektu, tā minimālo un maksimālo apmēru un noteikšanas kārtību nosaka Ministru kabinets (14.panta sestā daļa).2) Mikrouzņēmumu nodokļa likuma 9.panta piektās daļas deleģējumu, kas nosaka, ka mikrouzņēmuma nodokli maksājošā mikrouzņēmuma darbinieku valsts sociālās apdrošināšanas brīvprātīgo iemaksu veikšanas kārtību nosaka Ministru kabinets. |
| 2.  | Pašreizējā situācija un problēmas |  Valsts sociālās apdrošināšanas sistēmas ietvaros no 1997.gada tika noteikts valsts sociālās apdrošināšanas iemaksu (turpmāk – iemaksas) objekta maksimālais apmērs, lai nodrošinātu stabilu, ilgtspējīgu sociālās apdrošināšanas sistēmu valstī, vienlaikus stimulējot uzkrājumu veidošanos privātajos pensiju fondos.  Nosakot iemaksu objekta maksimālo apmēru, valsts obligātajā nefondētajā pensiju shēmā demogrāfiski un ekonomiski labvēlīgajos gados netiek koncentrēti pārāk lieli līdzekļi. Tā kā personai ir tiesības veikt papildu pensijas uzkrājumu privātajos pensiju fondos, nodrošinot papildu ienākumus vecumdienās un līdz ar to lielāku darba mūža laikā saņemto ienākumu atvietojumu, personas tiesības nākotnē uz sociālo nodrošinājumu nebūs tik atkarīgas (apdraudētas) no nelabvēlīgās demogrāfiskās situācijas valstī. Saskaņā ar likuma 14.panta piekto un sesto daļu iemaksu objekta maksimālo apmēru un tā noteikšanas kārtību, kā arī brīvprātīgo iemaksu objekta minimālo apmēru nosaka Ministru kabinets. Iemaksu objekta maksimālais apmērs ir palielinājies no 12 000 latiem 1997.gadā līdz 29 600 latiem 2008.gadā (skat. tab.).

|  |  |
| --- | --- |
| **Gads** | **Iemaksu objekta maksimums gadā, Ls** |
| **1997** | 12000 |
| **1998** | 12 000 |
| **1999** | 14 000 |
| **2000** | 15 000 |
| **2001** | 16 000 |
| **2002** | 17 300 |
| **2003** | 18 400 |
| **2004** | 19 900 |
| **2005** | 19 900 |
| **2006** | 20 700 |
| **2007** | 23 800 |
| **2008** | 29 600 |

 Laika periodā no 1999.gada līdz 2004.gadam iemaksu objekta maksimālais apmērs tika noteikts, ņemot vērā tautsaimniecībā nodarbināto darba samaksas pieaugumu, un no 2001.gada līdz 2004.gadam tas tika aprēķināts pēc šādas formulas: Imax(t+1) = Imax(t) x (tm(t+1)progn x tm(t-1)fakt / tm(t-1)progn), kurImax(t+1) – nākamā kalendāra gada iemaksu objekta maksimālais apmērs;Imax(t) – kalendāra gada iemaksu objekta maksimālais apmērs;tm(t+1)progn – nākamajam kalendāra gadam Finanšu ministrijas prognozētais darba samaksas pieaugums;tm(t-1)fakt – iepriekšējā kalendāra gada faktiskais darba samaksas pieaugums;tm(t-1)progn – iepriekšējam kalendāra gadam Finanšu ministrijas prognozētais darba samaksas pieaugums.Taču, uzskatot, ka pēc šīs metodes aprēķinātais iemaksu objekta maksimālais apmērs 2005.gadā palielinātos pārāk strauji (sasniedzot 22 700 latu), Ministru kabinets 2004.gada 14.decembra sēdē (protokols Nr.72, 21.§., 22.§.) pieņēma lēmumu 2005.gadā iemaksu objekta maksimālo apmēru noteikt konstantā apmērā – 19 900 latu gadā. Vienlaikus tika uzdots Labklājības ministrijai kopīgi ar Finanšu ministriju līdz 2005.gada 1.augustam pārskatīt maksimālā apmēra noteikšanas kārtību. Ņemot vērā minēto uzdevumu, ar 2006.gadu iemaksu objekta maksimālā apmēra aprēķināšanas metodika tika mainīta, paredzot iemaksu objekta maksimālo apmēru turpmāk piesaistīt vidējās sociālās apdrošināšanas iemaksu algas pieaugumam. Tādējādi, sākot ar 2006.gadu, iemaksu objekta maksimālais apmērs tika pārskatīts atbilstoši vidējai sociālās apdrošināšanas iemaksu algai valstī iepriekšējā kalendāra gadā, piemērojot koeficientu 9,0. Koeficients tika noteikts tā, lai iemaksu objekta maksimālais apmērs turpmāk būtu tieši atkarīgs no vidējās apdrošināšanas algas pieauguma, t.i., lai pirmajā gadā (aprēķināts pēc jaunās metodes) iemaksu objekta maksimālais apmērs krasi nepalielinātos tieši uz koeficienta rēķina salīdzinājumā ar iepriekšējam gadam noteikto apmēru (aprēķināts pēc vecās metodes), bet lai nākamajos gados tas pieaugtu atkarībā no vidējās apdrošināšanas iemaksu algas izmaiņām. Lai palielinātu sociālās apdrošināšanas speciālā budžeta ieņēmumus, 2008.gada 19.jūnijā Saeima pieņēma grozījumus likumā, kas paredz, ka iemaksu objekta maksimālais apmērs netiek noteikts no 2009.gada 1.janvāra līdz 2013.gada 31.decembrim, plānojot papildus ieņēmumus 50 milj. latu apmērā pirmajā normas ieviešanas gadā. Taču vienlaikus ar krīzes radītajām sekām attiecībā uz budžeta ieņēmumu kritumu, ne tikai gaidītais rezultāts attiecībā uz papildus ieņēmumiem netika sasniegts, taču nācās pieņemt vairākas izmaiņas sociālās apdrošināšanas sistēmā. Piemēram, 2009.gadā tika pieņemts likums „Par valsts pabalstu izmaksu laika periodā no 2009.gada līdz 2014.gadam”, kas, sākot ar 2010.gadu, noteica sociālās apdrošināšanas pabalstu izmaksu ierobežojumus. Tā kā sociālās apdrošināšanas pensijas un pabalsti tiek aprēķināti no katras personas individuālās algas un ņemot vērā, ka tikai nelielai daļai no sociāli apdrošinātajām personām (2012.gadā – 0.4%) ienākumi pārsniedz aprēķināto iemaksu objekta maksimālo apmēru, tad iemaksu objekta maksimālā apmēra atcelšana būtiskus papildus izdevumus neradīja.  Valsts sociālās apdrošināšanas obligāto iemaksu objekta maksimālais apmērs (29600 latu) pēdējo reizi bija noteikts Ministru kabineta 2000.gada 6.jūnija noteikumos Nr.193 „Noteikumi par valsts sociālās apdrošināšanas obligāto iemaksu objekta minimālo un maksimālo apmēru” (turpmāk – MK noteikumi Nr.193). Likuma pārejas noteikumu 43.punkts noteica, ka likuma [14.panta](http://likumi.lv/doc.php?id=45466#p14) piektajā un sestajā daļā paredzētais obligāto un brīvprātīgo iemaksu objekta maksimālā apmēra ierobežojums (Ministru kabinetam deleģētās tiesības noteikt iemaksu objekta maksimālo apmēru) netiek piemērots laikā no 2009.gada 1.janvāra līdz 2013.gada 31.decembrim. Pamatojoties uz iepriekš minēto, MK noteikumus Nr.193 ar Ministru kabineta 2008.gada 2.decembra noteikumu Nr.992 "Noteikumi par valsts sociālās apdrošināšanas obligāto iemaksu objekta minimālo apmēru un tā noteikšanas kārtību pašnodarbinātajam" 4.punktu atzina par spēku zaudējušiem ar 2009.gada 1.janvāri. Ministru kabineta 2010.gada 12.oktobra noteikumos Nr.976 “Noteikumi par brīvprātīgu pievienošanos valsts sociālajai apdrošināšanai” šobrīd ir ietverts regulējums par valsts sociālās apdrošināšanas brīvprātīgo iemaksu objekta minimālo un maksimālo apmēru un tā noteikšanas kārtību. Savukārt pašnodarbināto personu minimālais iemaksu objekts ir noteikts Ministru kabineta 2008.gada 2.decembra noteikumos Nr.992 „Noteikumi par valsts sociālās apdrošināšanas obligāto iemaksu objekta minimālo apmēru un tā noteikšanas kārtību pašnodarbinātajam”. Tādējādi regulējums par iemaksu objekta minimālo un maksimālo apmēru ir sadrumstalots, un tas apgrūtina tā piemērošanu un pārskatīšanu (t.sk. grozīšanu). Līdz ar to paredzēts iemaksu objekta minimālo apmēru pašnodarbinātām personām un brīvprātīgām personām ietvert vienā normatīvajā aktā, t.i., šajā noteikumu projektā.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Noteikumu projekts izstrādāts, lai noteiktu iemaksu objekta maksimālo apmēru kalendāra gadam, kā arī lai noteiktu šā apmēra pārskatīšanas kārtību turpmākajiem gadiem.  Noteikumu projekts paredz noteikt iemaksu objekta maksimālo apmēru 46 400 eiro (32 600 lati) kalendāra gadā, kas noteikts, piemērojot 2008.gada iemaksu objekta maksimālajam apmēram tautsaimniecībā nodarbināto mēneša vidējo bruto darba samaksas (faktiskajās cenās) izmaiņu indeksus 2009.-2014.gadiem, kas aprēķināti, pamatojoties uz Finanšu ministrijas informāciju par faktisko un prognozēto darba samaksas pieaugumu attiecīgajos gados. Iemaksu objekta maksimālais apmērs turpmāk tiek noteikts, piemērojot iepriekšējā kalendāra gada iemaksu objekta maksimālajam apmēram tautsaimniecībā nodarbināto mēneša vidējo bruto darba samaksas (faktiskajās cenās) izmaiņu indeksu, kas aprēķināts, pamatojoties uz nākamajam kalendāra gadam Finanšu ministrijas prognozēto darba samaksas pieaugumu. Šāda iemaksu objekta maksimālā apmēra aprēķina kārtība bija noteiktā laikā no 1999. līdz 2004.gadam un bija pamatota ar ekonomiskiem rādītājiem.  Noteikumu projekts paredz personām, kuras kalendāra gadā ir vairākos sociāli apdrošinātas personas statusos (obligāti apdrošinātās personas statusā, brīvprātīgi apdrošinātās personas statusā, mikrouzņēmuma darbinieka statusā), piemērot vienu iemaksu objekta maksimālo apmēru. Noteikumu projekts paredz arī noteikt iemaksu objekta minimālo apmēru pašnodarbinātām personām un brīvprātīgo iemaksu objekta minimālo apmēru.  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Tā kā obligāto un brīvprātīgo iemaksu objekta maksimālo apmēru nosaka, ņemot vērā iepriekšējam kalendāra gadam un nākamajam kalendāra gadam Finanšu ministrijas prognozēto darba samaksas pieaugumu un iepriekšējā kalendāra gada faktisko darba samaksas pieaugumu, tad noteikumu projekta izstrādes procesā nav iesaistīti sabiedrības pārstāvji, jo sabiedrības viedoklis nevar ietekmēt prognozēto darba samaksas pieaugumu. Vienlaikus noteikumu projektam nav nepieciešama sabiedrības līdzdalība, jo noteikumu projekts pēc būtības nodrošina anotācijas I sadaļas 1.punktā minēto uzdevumu tehnisku izpildi.  |
| 7.  | Cita informācija |  |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Pēc Valsts sociālās apdrošināšanas aģentūras (turpmāk – VSAA) datiem par 2012.gadu (dati ir iegūti ar sagatavošanas periodu 2013.gada augusts), sociāli apdrošināto personu ar iemaksu algu summu gadā virs 32 600 latiem skaits bija 4 259 personas (0.4% no kopējā apdrošināto personu skaita), un šo personu vidējā gada iemaksu algu summa bija 52 520 lati. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. |
| 3.  | Tiesiskā regulējuma finansiālā ietekme | Iemaksu objekta maksimālā apmēra atjaunošanai ir negatīva finansiāla ietekme uz speciālā budžeta ieņēmumu daļu un iemaksām valsts fondēto pensiju shēmā, bet vienlaikus ir pozitīva ietekme uz valsts pamatbudžeta ieņēmuma daļu, konkrēti - uz ieņēmumiem no iedzīvotāju ienākuma nodokļa. |
| 4. | Tiesiskā regulējuma nefinansiālā ietekme | Iemaksu veikšana nodrošina personas tiesības uz sociālās apdrošināšanas pensijām un pabalstiem, garantējot aizsardzību noteiktu sociālo risku iestāšanās gadījumā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Nav |
|

|  |
| --- |
| **III** **Tiesību akta projekta ietekme uz valsts budžetu un pašvaldību budžetiem** |
|  | (tūkst. euro) |
| **Rādītāji** | **2013** | Turpmākie trīs gadi |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | -31 445.1 | -31 588.1 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | +2277.0 | +2 134.0 |
| 1.2. valsts speciālais budžets  | valsts speciālajā budžetā plānotās iemaksas: 1 911 105.6 tūkst. euro | 0 | 0 | -33 722.1 | -33 722.1 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -31 445.1 | -31 588.1 |
| 3.1. valsts pamatbudžets | 0 | 0 | 0 | +2277.0 | +2 134.0 |
| 3.2. speciālais budžets | valsts speciālajā budžetā plānotā finansiālā bilance: -80 102.9 tūkst. euro | 0 | 0 | -33 722.1 | -33 722.1 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Iemaksu objekta maksimālā apmēra atjaunošanai ir negatīva finansiāla ietekme uz speciālā budžeta ieņēmumu daļu un iemaksām valsts fondēto pensiju shēmā, bet vienlaikus ir pozitīva ietekme uz valsts pamatbudžeta ieņēmuma daļu, konkrēti - uz ieņēmumiem no iedzīvotāju ienākuma nodokļa.Iemaksu objekta maksimālais apmērs kalendāra gadam aprēķināts, ņemot vērā 2008.gada iemaksu objekta maksimālo apmēru (29 600 lati) un t/s nodarbināto mēneša vidējās bruto darba samaksas pieaugumu faktiskajās cenās (Finanšu ministrijas dati, par 2014.gadu – Finanšu ministrijas prognoze 2014.gada budžeta scenārijam) laika periodā no 2009. līdz 2014.gadam. Iemaksu objekta maksimālais apmērs kalendāra gadam aprēķināts **32 600 latu apmērā (46 400 *euro*)**.Pēc VSAA datiem par 2012.gadu (dati ir iegūti ar sagatavošanas periodu 2013.gada augusts), sociāli apdrošināto personu ar iemaksu algu summu gadā virs 32 600 latiem skaits bija 4 259 personas (0.4% no kopējā apdrošināto personu skaita), un šo personu vidējā gada iemaksu algu summa bija 52 520 lati.Atbilstoši Finanšu ministrijas sniegtajai informācijai ietekme uz budžetu tiek rēķināta tikai sākot no 2015.gada, jo tikai nākamajā gadā VSAA atmaksā pārmaksātās iemaksas, ja tādas rodas.Ietekme no iemaksu objekta maksimālā apmēra piemērošanas, tūkst. euro (Finanšu ministrijas aprēķini)

|  |  |  |
| --- | --- | --- |
|  | 2015 | 2016 |
| Ietekme uz VSAOI | -33 722.1 |  -33 722.1 |
| Ietekme uz IIN | + 2 277.0 | + 2 134.0 |
| Kopējā ietekme | -31 445.1 | -31 588.1 |

Ieņēmumu izmaiņas saistībā ar iemaksu objekta maksimālā apmēra piemērošanu **ir iekļautas valsts sociālās apdrošināšanas speciālā budžeta maksimālajā izdevumu apmērā** 2014.-2016.gadam atbilstoši 2013.gada 7.novembrī Saeimā pieņemtajam un 27. novembrī izsludinātajam likumam „Par vidēja termiņa budžeta ietvaru 2014.,2015.,2016.gadam”: tūkst.euro

|  |  |  |  |
| --- | --- | --- | --- |
|   | 2014 | 2015 | 2016 |
| Kopējās iemaksas, tūkst. EUR | 2 223 836.2 | 2 322 967.6 | 2 458 839.3 |
| no tām: |   |   |   |
|  iemaksas speciālajā budžetā | 1 984 675.9 | 2 029 293.3 | 2 083 607.6 |

 |
| 6.2. Detalizēts izdevumu aprēķins | Tā kā iemaksu objekta maksimālā apmēra noteikšana skar tikai 0.4% no sociāli apdrošināto personu skaita, tad ietekme uz budžeta izdevumiem būs nebūtiska, jo iemaksu veicēji virs iemaksu objekta maksimuma ir tikai aptuveni 0,4% no apdrošināto personu skaita un vēl jo mazāk no šīm personām ir personas, kuras pieprasītu pabalstu vai pensionētos. Tādējādi noteikumu projekta īstenošana tiks nodrošināta valsts sociālās apdrošināšanas speciālajā budžetā piešķirto līdzekļu ietvaros. |
| 7. Cita informācija | Nav |

 |
|

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts jāvirza vienlaicīgi ar Ministru kabineta noteikumu projektu „Grozījumi Ministru kabineta 2010.gada 12.oktobra noteikumos Nr.976 “Noteikumi par brīvprātīgu pievienošanos valsts sociālajai apdrošināšanai””. |
| 2.  | Cita informācija | Nav |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Ministru kabineta noteikumu projekta izpildi nodrošinās Finanšu ministrija, Valsts ieņēmumu dienests un VSAA. |
| 2.  | Projekta izpildes ietekme uz pārvaldes funkcijām | Ministru kabineta noteikumu projekta izpildi Finanšu ministrija, Valsts ieņēmumu dienests un VSAAnodrošinās esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Projekts šo jomu neskar. |
| 6.  | Cita informācija | Nav |

 Labklājības ministre I.Viņķele

06.12.2013 09:37

2200

S.Rucka

67021562, Sandra.Rucka@lm.gov.lv